খায়রুল আনোয়ার পেয়ারু জিমনেসিয়াম

খায়রুল আনোয়ার পেয়ারু জিমনেসিয়াম বাংলাদেশের একটি জেলা পর্যায়ের ইনডোর খেলাধুলা, প্রশিক্ষণ ও অনুশীলনের স্থান। এটির অবস্থান ফেনী পৌরসভার  সালাউদ্দিন মোড়ে। এটি জাতীয় ক্রীড়া পরিষদ নির্মিত ও নিয়ন্ত্রিত ক্রীড়াস্থাপনা, অনুষ্ঠানিকভাবে ফেনী জেলা জিমনেসিয়াম নামেও পরিচিত। ২০০৫ সালে প্রতিষ্ঠিত জেলার একমাত্র জিমনাসিয়ামটি শহীদ সালাম স্টেডিয়াম ও মাহবুবুল হক পেয়ারা সুইমিংপুলের পর জেলার তৃতীয় ক্রীড়া আয়োজনস্থল। ফেনী জেলা ক্রীড়া সংস্থা এটির দেখভাল করে।

 ইতিহাস 
জাতীয় ক্রীড়া পরিষদ ২০০৫ সালের ২২ মার্চ ফেনী জেলা সদরে জিমনাসিয়াম নির্মাণ শুরু করে, প্রাথমিক প্রকল্পে এটি ফেনী জেলা জিমনেসিয়াম নামে উল্লিখিত ছিল। নির্মাণ শেষে ২০০৬ সালের ৮ আগস্ট উদ্বোধন করা হয়। পরবর্তীতে খায়রুল আনোয়ার পেয়ারুর মরনোত্তর সম্মানে নাম পরিবর্তন করা হয়। ২০১৫ সালে সংস্কারের জন্য ৩৬ লাখ টাকা বরাদ্দ পায়।

 ব্যবহার 
এটি বিভিন্ন সরকারী ও স্থানীয় উদ্যোগে আয়োজিত প্রতিযোগিতার জন্য ব্যবহৃত হয়। এটি মূলত ব্যাডমিন্টন ও কারাতের জন্য বহুল ব্যবহৃত। এদুটি খেলার নিয়মিত প্রশিক্ষণ চলে। ক্রীড়া পরিষদ ও ফেনী জেলা ক্রীড়া সংস্থা এখানে ব্যাডমিন্টনের জন্য প্রতিভা অন্বেষণ ও প্রশিক্ষণ আয়োজন করে। এছাড়া এখানে ২০২৫ সালে জেলা পর্যায়ের 'জাতীয় বিজ্ঞান ও প্রযুক্তি মেলা'র আয়োজন হয়েছিল।

তথ্যসূত্র

বিষয়শ্রেণী:ফেনী জেলা
বিষয়শ্রেণী:বাংলাদেশের জিমনেসিয়াম
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:ফেনীর ক্রীড়া অনুষ্ঠানস্থল